Doi bărbați s-au bătut pe o stradă din Coșlariu. În urma scandalului, unul dintre ei a ajuna la poliție, iar altul, și-a scos un certificat medicolegal.
Bătaia s-a petrecut marți, 5 martie, în plină zi, în jurul orei 16.00. Totul a pornit de la consumul de alcool și câteva discuții în contradictoriu.
Bărbatul care și-a bătut vecinul de sat a fost reținut pentru 24 de ore.
Cazul a fost comunicat de reprezentații IPJ Alba în buletinul de presă din data de 6 martie 2024.
Ce s-a întâmplat
Potrivit IPJ Alba, la data de 5 martie 2024, în jurul orei 16.00, polițiștii Secției 1 Poliție Rurală Galda de Jos au intervenit pe raza localității Coșlariu de unde a fost semnalat, prin 112, faptul că două persoane sunt implicate într-un scandal.
Din primele cercetări efectuate de polițiștii deplasați la fața locului, a rezultat că, pe fondul consumului de alcool și al unor discuții contradictorii, un bărbat de 45 de ani, din Coșlariu, l-ar fi agresat pe un bărbat de 61 de ani, din aceeași localitate, provocându-i leziuni în zona capului, pentru a căror vindecare ar avea nevoie de 7 -8 zile de îngrijiri medicale, potrivit concluziilor medico-legale.
Față de agresor, polițiștii au întocmit dosar penal, sub aspectul săvârșirii infracțiunii de loviri sau alte violențe și au luat măsura reținerii, pentru 24 de ore, urmând ca în cursul zilei de azi, 6 martie, să fie prezentat Parchetului de pe lângă Judecătoria Alba Iulia, pentru dispunerea măsurilor legale.
Urmăriți Alba24.ro și pe Google News
Dacă ți-a plăcut articolul: